Attis
Attis (vanakreeka Ἄττις, früügia sõnast attis 'ilus poiss' ja/või attagus 'sokk') oli vanakreeka mütoloogias ja früügia mütoloogias jõenümf Nana poeg, kes eostus mandliseemnest. Attise kultus (früügia lastekõnes 'isa') oli Früügia üks kahest tähtsamast viljakuse austusvormist. Attise kultus levis kõigile Vahemere maadele. Attise kultus toodi Rooma 204. aastal e.m.a. Kultus sai avalikuks keiser Claudiuse ajal 1. sajandil (enne seda võisid kultuses osaleda vaid früüglased).